"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saadet toodab Soome misjoniühendus One Way Mission.
Tere tulemast vaatama!
Täna jätkab meie tegevjuht Tapani Suonto
eelmise nädala õpetust Taavetist. Teemaks muuhulgas ka see,
mis väega suutis Taavet tappa paljakäsi nii karu kui lõvi.
Enne seda mõni sõna One Way kodulehe kohta.
Pärast pikka tööd valmis meie uus koduleht,
kus võid tutvuda meie tööga ja saada mitmekülgset infot.
Kõik meie 11 misjonipõldu on tööalade kaupa esindatud.
Leiad infot ka meie kodumaa töö,
erinevate töökeskuste ja tööviiside kohta.
One Way kodulehelt leiad ka videomaterjali misjonipõldudelt.
Leiate ka lingi meie 7-aastase teletöö arhiivi.
One Way kodulehel võid lugeda, kuulata ja vaadat palju head õpetust.
Kui sul ei käi meie leht "Raport", võid lugeda seda otse netis.
Tutvu meie kodulehega aadressil www.onewaymission.fi
Nüüd käes õpetusosa.
Tapani Suonto jätkab eelmise nädala teemat Taavetist.
Aasta eest hakkasime Indias ehitama tänavalaste rehabilitatsioonikeskust.
Ühe annetuse saime maatüki ostmiseks.
Olime juba ehitanud Vijayvada kesklinna päästekeskuse
ja nüüd oli järg rehabilitatsioonikeskuse käes,
et tänavalastetöö saaks suure sammu edasi astuda.
Esimene väljakutse maatükil oli veevajadus.
Kahjuks polnud seal kaevu.
Kui maa osteti, küsis Joel Kodali müüjalt, kas seal on vett.
Kõikjal Indias vett pole, isegi kui kaeve kaevatakse.
Müüja ütles: Muidugi leidub vett. Nii löödi kaup kokku.
Kohale telliti puur ja hakati puurima.
Müüja tuli kohale ja istus kogu öö puuri kõrval.
Puur tungis üha sügavamale ja varahommikul hakkas vett purskama.
Samal hetkel hüppas mees autosse ja sõitis minema.
Nädala pärast tuli ta Kodali juurde ja rääkis oma loo ära.
Ta oli ostnud maatüki ja puurinud sinna mitu auku,
nii et kogu tema vara kulus puurimistöödele,
kuid vett ei leidunud kuskilt.
Seepärast pidi ta maatüki ära müüma ja ta valetas vee kohta.
Seejärel ütles ta midagi huvitavat:
"Teie, kristlaste, Jumal andis teile vett,
kuna te hoolite tänavalaste ja hüljatute eest
ning päästate neid." Too hindu mees tunnistas:
Teie, kristlaste, Jumal andis teile vett.
Meie Jumal on end meile pühendanud, kui teeme Tema tahtmist.
ja järgime Kristust.
Olgu karud ja lõvid või mis tahes, kui haarame neil Jumalaga habemest,
saame nende üle võitu;
vaatamate sellele, et oleme nii väiksed ja nõrgad.
Kuid meie Jumal on suur.
One Way töös ei keskendu me palju rahakogumisele,
vaid Jumala teede ja tahtmise otsimisele.
Me ei räägi hea meelega rahast, kuna Püha Vaim annab võidu,
kui teeme Jumala tahtmist, ja hoolitseb kõige eest.
Vahel pole meil raha ja Issand õhutab meid midagi tegema.
Oluline on see, et oleme kuulekad sammudes,
mida Jumal tahab. Siis on Jumal meile pühendunud.
Sinulgi võib olla elus karusid ja lõvisid, kellega maadlema pead.
See võib olla mure pere, rahaolukorra, töö või tervise pärast.
Meil on elav Jumal.
Kui Ta on end meile pühendanud ja me elame palvetades,
langevad sinugi elus paljud karud ja lõvid.
Nad ei lange ehk täpselt siis, kui sina tahad,
kuid nad langevad Jumala ajal.
Olin kevadtalvel haiglas ning olin hämmingus,
kui mulle öeldi, et mul on ajuverejooks.
Ma ei teadnud, mida tulevik toob. Tundsin end nõrga ja väiksena.
Ma ei tundnud end ususangarina, kuid palvetasin ja küsisin:
"Issand, kui kaua? Millal ma koju saan?"
Segaste mõtete keskel tuli tunne, nagu oleks Püha Vaim öelnud:
"Sel nädalal."
Ma ei ole meister Jumala kuulmises, pigem vastupidi,
see on alati suur võitlus ja tihti panen ka mööda.
Aga kui peab suurte katsumuste keskel millestki kinni haarama,
tundub et Jumal räägib.
Esmaspäeval sattusin haiglasse. Saabus reede. Kell oli 15:55.
Oma viimase tööna enne lahkumist kirjutas osakonna peaarst
mind haiglast välja.
Olid saabunud viimased analüüsid, mille põhjal oli oht möödas
ja võisin kodus toibuda.
Miks see juhtus?
Kogesin tookord, et see juhtus tänu palvele.
Nii paljud palvetasid minu eest.
Meil on Jumal, kes on end meile pühendanud.
Ära alahinda oma palvete tähendust. Tänan igaühe eest, kes palvetas.
Need palved kandsid mind ja tõid mind sealt välja.
Jumal tervendas ja kevad on olnud väga õnnistatud.
See muutus suureks õnnistuseks, kuigi näis algul äiksetormina.
Me ei suuda võita võitlusi omas jõus, vaid Püha Vaimu jõus.
Jumalale pole miski võimatu. Jätkakem palvetamist.
Ja Issand ütles Gideonile: "Igaüks, kes lakub keelega vett nagu koer,
pane eraldi, samuti igaüks, kes laskub põlvili jooma!"
Ja nende arv, kes lakkusid käest suhu, oli kolmsada meest,
aga kõik ülejäänud rahvas oli laskunud põlvili vett jooma.
Ja Issand ütles Gideonile: "Nende kolmesaja mehega,
kes lakkusid, ma päästan teid ja annan midjanlased su kätte;
aga kõik muu rahvas mingu igaüks koju!"
Gideonil oleks olnud suur väehulk, kuid Jumal valis väikse vähemuse.
Tihti on nii, et väike, nõrk seltskond võitleb ja võidab,
ja Jumal saab au omale. Me ei pea olema suured ja tugevad,
meil peab olema vaid suur Jumal, siis ülistatakse Jumalat.
Mitte väe ega võimuga, vaid minu Vaimuga,
ütleb Vägede Issand.
See tähendab just seda, mida kuulsid.
Kui tunned end nõrga, väikse, pooletoobise ja tähtsusetuna,
oled just see, mida Jumal vajab.
Ta vajab inimesi, kes ei tunne end suure ja vägevana,
vaid mõistavad, et kui midagi juhtub, on see Jumal, mitte mina.
Kui oled tugevana kasvanud, palu, et Issand hoiaks sind väikse
ja nõrgana, sest sellisena oled sa kasutuskõlblik.
Iisrael lahkus Egiptusest keset huvitavaid sündmusi.
Nad olid mere rannas laagris. Nende ees laius meri,
kõrval oli mäestik ja selja taga vaarao armee,
kes oli teel kogu rahvast tapma.
Jumal oli Iisraeli juhtinud sellesse ummikusse,
et ilmutada end Iisraelile Jumalana, kellele pole miski võimatu.
Iisrael hakkas Moosese vastu mässama ja ütles:
"Eks see just olegi, mis me rääkisime sulle Egiptuses,
öeldes: Jäta meid rahule, et võiksime teenida egiptlasi!
Sest meil on parem egiptlasi teenida kui kõrbes surra."
Aga Mooses vastas rahvale: "Ärge kartke, püsige paigal,
siis te näete Issanda päästet, mille ta täna teile valmistab!
Sest egiptlasi, keda te näete täna, ei näe te edaspidi enam iialgi.
Issand sõdib teie eest, aga teie vaikige!"
See oli imeline Issanda sõna.
Tuli vaid vaikida, ei midagi muud, ja lahing võidetakse.
Jumal ei nõua tihti oma sulastelt suuri asju; üksnes usku.
Antud juhul usku nii palju, et oled nõus vait olema ja vaatama,
mida Jumal teeb.
Issand sõdis nende eest, kuna nad asusid teele
Jumala Sõna alusel, nad olid uskunud Jumalat,
nad olid osa Jumala plaanist.
Egiptlased tõusid iisraellaste vastu tõustes Issanda enda vastu.
Iisrael tegi Jumala tahtmist, kuna Jumal oli end neile pühendanud.
Nad said võidu ja kõndsid läbi Punase mere vabadusse.
Egiptuse armee aga uppus sinna.
On väga tähtis, et inimene ja kogu rahvas
oleksid pühendunud Jumalale ja Jumal saab end meile pühendada.
Kuigi Vana Testament on kohati kurb lugu Iisraeli rahva raskustest
ja ebaõnnestumistest, on hea meeles pidada,
et Iisrael on ainus rahvas maa peal,
kes on iial kogu rahvana tahtnud järgida Jumala tahet ja teid.
Joosuas öeldakse:
"Ja Iisrael teenis Issandat kogu Joosua eluaja
ja kogu nende vanemate eluaja, kes elasid veel pärast Joosuat."
Mõelge! Kogu rahvas teenis Issandat kogu Joosua eluaja
ja veel kaua pärast tema surma. Ainus rahvas maailmas.
Võrdle seda Soome rahvaga.
Kui Soome rahvas järgiks täna üksmeelselt Jumalat;
kui parlament põlvituks ja otsiks koos Jumala tahet,
kui on vaja probleeme lahendada;
kui president juhiks kogu Soome rahvast Jumalat ülistama
ja kogu Soome rahvas koguneks üksmeelselt Issandat otsima;
milline see rahvas oleks?
Selline oli kunagi Iisrael. Kuigi neil läks viltu ja nad langesid,
tuleb meeles pidada, et see rahvas oli siiski mõistusevastaselt imeline.
Nad võitlesid Jumala väes.
Kuigi nad olid ekslikud, otsisid nad üksmeelselt Issandat.
Vajame sellist täielikku usu sõnakuulelikkust.
Usust räägitakse palju. See on tähtis, kuid sellest üksi ei piisa.
Üksnes usuga suuri imesid ei tehta.
Kuulutame evangeeliumit usu sõnakuulelikkuse tekitamiseks.
Usk on ka sõnakuulelikkus ja see, et järgime Jeesust kogu südamest.
Siis võib Jumal end meile pühendada ja teha, mida iganes Ta tahab.
Miski pole Talle võimatu.
Jeesus lubas olla meiega iga päev maailma lõpuni.
Tihti kuulutame seda kirjakohta, kuid mis selle lause eel seisab?
"Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni."
Kui me koos Tema käsku täidame, kuulutame Jumala näidatud teedel
ja teeme kogu rahva tema jüngriteks nii Soomes kui mujal maailmas,
on Jumal lubanud meiega olla.
Tema võidab lõvid ja karud, kes meie teele satuvad.
"Sest Issanda silmad jälgivad kogu maad, et võimsasti aidata neid,
kes siira südamega hoiavad tema poole."
"Sest sina ei ole Jumal, kellel on hea meel õelusest;
paha ei või olla sinu külaliseks. Hooplejad ei astu su silma ette,
sa vihkad kõiki, kes nurjatust teevad ...
Aga mina lähen su kotta sinu suurest heldusest."
Paha ja õelus ei saa elada osaduses elava Jumalaga.
Jumalatu heidetakse kõrvale. Kuid seda ei suuda ka hea inimene.
Selliseid häid inimesi pole olemas; vaid Jumal on hea.
Seepärast ütleb Psalmist: "Sinu suure helduse tõttu
saan ma tulla sinu kotta." (Soome tõlge)
Kui tahame iga päev meelt parandada, võime Tema suure armu tõttu
Temaga osaduses elada.
Maailma inimene satub oma pattude ja eksituste tõttu hävitusse.
Kui saame käia Jumala teid ja näha Tema imesid,
ei juhtu see sellepärast, et oleme head ja paremad,
vaid seetõttu, et saame osa Jumala armust.
Iisraeli kaotused olid alati vaimsed.
Piibel ütleb:
"Ja Ai mehed lõid neist maha kolmkümmend kuus meest
ning ajasid ülejäänuid taga värava eest kuni Sebarimini
ja lõid neid nõlvakul. Siis sulas rahva süda ja muutus veeks."
Iisrael kujutles, et nad võidavad nagu varemgi.
Issand ütles Joosuale: "Tõuse! Miks sa lamad silmili maas?
Iisrael on pattu teinud ja on rikkunud ka minu lepingu,
mille ma nendega tegin; nad on endile võtnud
hävitamisele määratust, jah, nad on varastanud ja petnud."
Joosua hakkas uurima, mis rahva seas oli muutunud.
Püha Vaimu abil leidis ta põhjuse. Üks mees tunnistas üles:
"Kui ma nägin saagi hulgas ühte kaunist Sineari kuube,
200 hõbeseeklit ja ühte kuldkangi, kaalult viiskümmend seeklit,
siis ma himustasin neid ja võtsin need."
Tõelist sõda ei sõdinud ka Iisrael piikide ja mõõkadega sõjatandril;
tõeline sõda käis südames. Mis seal toimus?
"Minus süttis himu," ütles too mees.
Iisraeli kaotuse põhjuseks oli himu.
Seepärast hoiatame meiegi nii palju himu ohtude eest,
sest meiegi võitlus ei ole liha ja verega;
me ei sõdi mõõkade ja piikidega, vaid sõda käib meie südames.
"Armsad, ma manitsen teid kui majalisi ja võõraid siin ilmas -
hoiduge lihalikest himudest, mis sõdivad hinge vastu!"
Seal võitlustandril see sõda käibki. Rahahimu, lihahimu, võimuhimu,
auahnus on alistanud Jumala lapsi ja terveid kogudusi.
"Et te nüüd seda ette teate, siis olge valvsad," ütleb Peetrus.
Isikliku võitluse sõjatanner on koht, kus saavutatakse võidud
nii üksikisikute kui koguduste elus.
Seetõttu tahan täna öelda: ära alahinda oma võitluse tähtsust.
Sinu õigsuse teerada on suurem õnnistus, kui sa mõistad.
See on õnnistuseks sulle, su lähedastele, sellele kogudusele,
One Way Mission'ile ja kogu Soome rahvale.
Sinu võitlustandril võidetakse karud ja lõvid,
mitte mingis konkreetses lahingus, vaid sinu südame võitlustandril.
Kord pidas Aabraham Issandaga huvitava vestluse.
Aabraham ütles: "Ärgu süttigu põlema Issanda viha,
et ma veel üksainus kord räägin! Vahest leidub seal kümme õiget?"
Ja tema vastas: "Ma ei hävita Soodomat kümne pärast."
Ütlen veel kord:
Ära alahinda oma olemasolu tähtsust kristlasena.
Seegi rahvas vajab õigeid, palvetavaid Jumala lapsi,
sest Jumala silmad ja kõrvad on pööratud koguduse ja õigete poole.
Kord ütles Ta, et kui leiab kümme õiget,
annab Ta Soodomale armu.
Usun, et Jumal on meie rahvale mitu korda armu andnud,
kuna on leidunud õigeid. Sind vajatakse koguduse keskel.
Sind vajatakse selleks, et Jumala riik võiks kasvada.
Ära alahinda seda!
"Aga Iisraeli lapsed kisendasid Issanda poole
ja Issand tõstis Iisraeli lastele päästja, kes nad päästis -
Otnieli, Kaalebi noorema venna Kenase poja.
Issanda Vaim tuli tema peale," ütleb Piibel.
Seda juhtus mitu korda. Issand andis Iisraelile armu
ja saatis õigemeelse teenija, saatis prohveteid,
et puhastada, päästa ja muuta nende saatust.
Täna oleme need õiged ümberlõigatud meie, Jumala rahvas.
Jumal on meie keskel ja Ta on äratanud tõelise Päästja -
Jeesuse Kristuse, et saaksime täieliku võidu.
Ta on saatnud meie keskele lõpliku, tõelise Päästja.
Kui järgime Teda, võime Tema jalajälgedes saada
üksikisikute ja kogudusena täieliku võidu.
Saame osa Tema armust.
Piibel ütleb:
"Joosua ei tõmmanud tagasi oma kätt, millega ta oda oli välja sirutanud,
kuni kõik Ai elanikud olid hävitatud sootuks."
Joosua ei pidanud tegema muud, kui käsi püsti seisma,
ja nii saadigi võit.
Seda suudaksin ka mina, kuigi pole tolle aja treenitud sõdur,
kuid oda suudaksin ikka üleval hoida."
Väikse võitlusega võib vahel saada suuri võite,
kui Jumal on end meile pühendanud.
Tee on tihti kerge, see pole alati raske;
nagu kogesime ka võitluses oma Helsingi töökeskuse eest.
See polnud raske.
Meil on olnud palju raskemaid võitlusi.
Vaja oli vaid üht telefonikõnet. Jumala riigis on tihti nii.
Jumal annab võidu, vahel kergema, vahel raskema võitluse kaudu.
"Kui Joosua oli vana ja elatanud, ütles Issand temale:
"Sa oled vana ja elatanud, aga väga palju maad on jäänud vallutamata."
Meilgi on palju maad vallutamata. Töö pole lõpetatud.
Seetõttu, ärgem lõpetagem palvetamist!
Ärgem kujutlegem, et oleme pärale jõudnud;
oleme alles teel ja me ei tea, mis meist veel saab.
Teame vaid seda, et kui järgime kogu südamest Jeesust Kristust
ja võitleme südame tasandil, on Ta end meile pühendanud
ja Temaga alistame kõik karud ja lõvid.
Tema on Jumal, kellele miski pole võimatu.
Selle Tapani õpetusega lõppes meie tänane saade.
Aitäh vaatamast!
Loodetavasti kohtume nädala pärast."
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi